OpenLLM-France/wikimedia huggingface dataset:
# Galícia Socialista

Galícia Socialista va ser un grup polític de Galícia d'esquerres i nacionalista gallec, clandestí durant la dictadura franquista. Va sorgir a Vigo en 1968 al voltant de Camilo Nogueira i Xan López Facal i el componien fonamentalment treballadors, especialment de la fàbrica de Citroën en la localitat. Va intentar, infructuosament, crear un sindicat nacionalista. Comptava també amb altre grup a Santiago de Compostel·la compost per estudiants universitaris. Al principi va mantenir contactes amb el Frente de Liberación Popular i va treballar en el món sindical en el si de Comissions Obreres. En 1971 es va integrar en la Unión do Povo Galego.

## Referències

* ↑ Fermí Rubiralta Casas. De Castelao a Mao. Santiago de Compostela, 1998. páx. 143
# Dragan Mrđa

Dragan Mrđa (Vršac, Sèrbia, 23 de gener de 1984) és un futbolista serbi. Va disputar 14 partits amb la selecció de Sèrbia.

## Estadístiques

Selecció de Sèrbia :
| Anys | Partits | Gols |
| 2008 | 2 | 0 |
| 2009 | 0 | 0 |
| 2010 | 7 | 2 |
| 2011 | 3 | 0 |
| 2012 | 0 | 0 |
| 2013 | 0 | 0 |
| 2014 | 2 | 0 |
| Total | 14 | 2 |

## Referències

* ↑ National Football Teams
# True Love Waits

«True Love Waits» (en català, L'amor vertader espera) és una cançó de la banda de rock anglesa Radiohead. Estrenada en directe el 1995, avui dia ha aparegut a dos àlbums: una versió enregistrada en directe a I Might Be Wrong: Live Recordings (2001) i una versió d'estudi a A Moon Shaped Pool (2016). La versió que apareix a I Might Be Wrong és una balada acústica tocada en directe pel cantant Thom Yorke a Oslo; la versió de A Moon Shaped Pool substitueix la guitarra acústica per un piano de cua i és més minimalista. La lletra de la cançó narra la recerca de l'amor vertader de l'autor i el «simple desig de no estar sol».
Radiohead va estrenar la cançó al desembre de 1995 durant la gira del seu segon àlbum, The Bends. Els arranjaments inicials constaven d'una guitarra acústica tocada per Yorke acompanyat per una melodia de teclat. Va ser interpretada en diverses ocasions en successives gires esdevenint una de les favorites pels seus seguidors, i també una de les més conegudes de les seves cançons no publicades. Van enregistrar una versió pel seu tercer àlbum, OK Computer (1997), però va ser descartada. Aquest procés es va repetir en successius treballs, durant anys els membres del grup no aconseguien arranjar una versió d'estudi de «True Love Waits» que els resultés convincent i Yorke i el productor del grup Nigel Godrich expressaren reiteradament l'enuig que els provocava la versió en directe. Finalment, 21 anys després de la seva estrena n'inclogueren una versió renovada al seu novè àlbum d'estudi, que segons la Rolling Stone va «valer l'espera».
La cançó ha estat ben rebuda per seguidors i crítics i és una preferida entre els fans.

## Referències

* ↑ Letts, 2010, p. 175.
* ↑ Taylor, Nicholas. «Radiohead I Might Be Wrong: Live Recordings». PopMatters, 13-11-2001. [Consulta: 27 maig 2016].
* ↑ Jozef, Steve. «Did A Broken Heart Lead Radiohead's Thom Yorke to Finally Record "True Love Waits"?» (en anglès). Phoenix New Times, 12-05-2016. [Consulta: 30 octubre 2018].
* ↑ Reilly, Dan. «The 21-Year History of Radiohead's ‘True Love Waits,’ a Fan Favorite Two Decades in the Making». Vulture, 10-05-2016. [Consulta: 27 maig 2016].
* ↑ Beta, Andy «Radiohead's 'A Moon Shaped Pool' Album Is a Haunting, Stunning Triumph». Rolling Stone, 08-05-2016. Arxivat de l'original el 10 de desembre 2017 [Consulta: 28 maig 2016]. Arxivat 10 de desembre 2017 a Wayback Machine.
* ↑ Dessem, Matthew. «Radiohead Finally Released a Studio Version of “True Love Waits,” and It’s Perfect». Brow Beat, 08-05-2016. [Consulta: 27 maig 2016].

## Bibliografia

* Letts, Marianne. Radiohead and the Resistant Concept Album: How to Disappear Completely. Indiana University Press, 2010. ISBN 978-0-253-22272-5 [Consulta: 27 maig 2016].
# Edison Mouriño

Edison Mouriño, (Montevideo, 6 d'abril de 1955) és un músic, empresari, compositor i violinista uruguaià.
Des de molt aviat va començar a estudiar música, violí i és compositor. Va formar part de l'Orquestra Simfònica del Sodre i de l'Orquestra Filharmònica de Montevideo. Nominat al Premi Graffiti a 2014, a i guanyador del Premi Nacional de Música d'Uruguai el 2018, realitzat a l'Auditorio Nacional Adela Reta. Va realitzar actuacions a l'Argentino Hotel, entre d'altres. Compartí escenaris i col·laboracions amb uruguaià Paola Dalto, el músic Felipe Rubini, entre d'altres.

## Referències

* ↑ 180. «Noche de Graffitis en el Auditorio» (en castellà), 15-09-2014. [Consulta: 22 gener 2023].
* ↑ La Diaria. «Se dieron a conocer los ganadores de los Premios Nacionales de Música» (en castellà), 31-10-2018. [Consulta: 22 gener 2023].
* ↑ Ministerio de Educación y Cultura. «Entrega de los Premios Nacionales de Música 2019» (en castellà), 2019. [Consulta: 22 gener 2023].
* ↑ Portada. «Museo Ralli 35° Aniversario» (en castellà), 2023. [Consulta: 22 gener 2023].
# Edison Music Awards

Els Edison Music Awards (habitualment abreujat Edison) és un premi musical neerlandès de gran prestigi, creat el 1960. La distinció s'atorga a «productes sonors de qualitat excepcional». És l'equivalent neerlandès del Premi Grammy americà, que s'ha creat només un any abans.
Els organitzadors, la comissió CCGC, volen premiar «artistes que van sortir la millora realització de l'any al seu gènere, segons l'avís dels jurats». L'escriptor Dimitri Frenkel Frank va suggerir el nom Edison i l'organització d'una Grand Gala du Disque, una gala prestigiosa a la qual els premis es confereixen en la presència de l'elit musical i cultural del país. L'estrena va tenir lloc el 22 d'octubre de 1960 al Concertgebouw d'Amsterdam, durant una festa musical de set hores amb unes cinquanta representacions de les quals cinc van obtenir un Edison.
Hi ha tres categories: pop, clàssica i jazz. De vegades, s'atorga un premi pel conjunt de l'obra d'un artista, com el 2006 per al cantautor Ramses Shaffy i la cantatriu de jazz Rita Reys.
El nom prové de Thomas Alva Edison, l'inventor del gramòfon. El premi consta d'una petita estàtua de l'escultor Pieter D'Hondt.

## Guanyadors

* Anastacia
* Corry Brokken (1963, 1995)
* Janine Jansen
* Alícia de Larrocha i de la Calle
* Robert Long
* Mathilde Santing (2002)
* Elisabeth Schwarzkopf
* Ramses Shaffy
* Conny Vandenbos
* Anne-Sofie von Otter
* Zangeres zonder Naam

## Enllaços externs

* Web de l'Edison Arxivat 2009-12-14 a Wayback Machine.
# Edissiïa

Edissiïa (en rus: Эдиссия) és un poble del krai de Stàvropol, a Rússia, que el 2019 tenia 5.729 habitants. Pertany al districte rural de Kurskaia.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].
# Gary Sanchez Productions

Gary Sanchez Productions és una companyia de cinema i televisió nord-americana fundada el 2006 per Will Ferrell i Adam McKay. L'empresa va rebre el nom de l'empresari paraguaià fictici Gary Sánchez.
L'empresa és propietària del lloc web de comèdies Funny or Die i de la seva filial Gloria Sanchez Productions.
El 8 d’abril de 2019 es va anunciar que Ferrell i McKay acabaven la seva associació i que tots els projectes desenvolupats en aquell moment es completarien.

## Referències

* 1 2 Jr, Mike Fleming. «Longtime Partners Will Ferrell, Adam McKay To Go Their Separate Ways» (en anglès), 06-04-2019. [Consulta: 10 maig 2021].
* ↑ Sperling, Nicole «Funny or Die Finds New Life in the Streaming Era» (en anglès). The New York Times, 20-09-2019. ISSN: 0362-4331.
* ↑ Jr, Mike Fleming. «Production Shingle Gary Sanchez Gets Sister Label, Gloria Sanchez, For Female-Centric Fare» (en anglès), 12-02-2014. [Consulta: 10 maig 2021].
* ↑ «Step Brothers producing partners Will Ferrell and Adam McKay are splitting up» (en anglès), 08-04-2019. [Consulta: 10 maig 2021].
# Dâmboviţa

«Dâmboviţa» té aquests significats:
* Província de Dâmboviţa, província de Romania
* Riu Dâmbovița, riu de Romania
# Tour Down Under 2003

El Tour Down Under 2003, cinquena edició del Tour Down Under, es disputà entre el 20 i el 26 de gener de 2003 sobre un recorregut total de 735 quilòmetres repartits entre sis etapes.
La cursa fou guanyada per l'espanyol Mikel Astarloza (AG2R Prévoyance), que fou acompanyat al podi pel danès Lennie Kristensen (Team CSC) i l'australià Stuart O'Grady (Crédit Agricole).
Quant a les classificacions secundàries, la classificació dels punts fou per a Andrea Tafi (Team CSC), la de la muntanya per a Cadel Evans (Team Telekom), la dels joves per a Gene Bates (Team UniSA) i la dels equips per l'ONCE-Eroski.

## Equips participants

En la cinquena edició del Tour Down Under hi prenen part dotze equips, dos d'australians i deu d'europeus.
| Team UniSA | Quick Step-Davitamon | AG2R Prévoyance |
| United Water | Ceramica Panaria-Fiordo | Team CSC |
| Crédit Agricole | Saeco | Lotto-Domo |
| Team Telekom | La Française des Jeux | ONCE-Eroski |

## Les etapes

| Etapa | Data | Recorregut | km | Vencedor d'etapa | Líder de la general |
| 1a | 21 de gener | Adelaida - Adelaida | 50,0 km | Baden Cooke | Baden Cooke |
| 2a | 22 de gener | Jacob's Creek - Kapunda | 140,0 km | Fabio Sacchi | Fabio Sacchi |
| 3a | 23 de gener | Glenelg - Hahndorf | 164,0 km | Robbie McEwen | Fabio Sacchi |
| 4a | 24 de gener | Unley - Goolwa | 144,0 km | Baden Cooke | Fabio Sacchi |
| 5a | 25 de gener | Willunga - Willunga | 147,0 km | Giampaolo Caruso | Mikel Astarloza |
| 6a | 26 de gener | Adelaida - Adelaida | 90,0 km | Graeme Brown | Mikel Astarloza |

## Classificació general

| | Ciclista | Equip | Temps |
| 1 | Mikel Astarloza (ESP) | AG2R Prévoyance | 17h 17' 45" |
| 2 | Lennie Kristensen (DEN) | Team CSC | + 0" |
| 3 | Stuart O'Grady (AUS) | Crédit Agricole | + 4" |
| 4 | Giampaolo Caruso (ITA) | ONCE-Eroski | + 4" |
| 5 | Paolo Lanfranchi (ITA) | Ceramiche Panaria-Fiordo | + 6" |
| 6 | Xavier Florencio (ESP) | ONCE-Eroski | + 7" |
| 7 | Patrick Jonker (AUS) | Team UniSA | + 9" |
| 8 | David Cañada (ESP) | Quick Step-Davitamon | + 13" |
| 9 | Steffen Wesemann (SUI) | Team Telekom | + 15" |
| 10 | Cadel Evans (AUS) | Team Telekom | + 15" |

## Referències

* Tour Down Under 2003 a sitiodeciclismo.net

## Enllaços externs

* Web oficial (anglès)
# Tour Colombia

El Tour Colombia o Tour Colombia 2.1 (anteriorment Colombia Oro y Paz) és una cursa ciclista per etapes disputada a Colòmbia. La primera edició es va disputar el 2018 i forma part de l'UCI Amèrica Tour amb una categoria 2.1.

## Palmarès

| Any | Vencedor | Segon | Tercer |
| 2018 | Egan Bernal Gómez | Nairo Quintana Rojas | Rigoberto Urán |
| 2019 | Miguel Ángel López Moreno | Iván Ramiro Sosa Cuervo | Daniel Martínez Poveda |
| 2020 | Sergio Higuita García | Daniel Martínez Poveda | Jonathan Caicedo Cepeda |
| 2021 | suspesa | suspesa | suspesa |
| 2022 | suspesa | suspesa | suspesa |
| 2023 | suspesa | suspesa | suspesa |
| 2024 | Rodrigo Contreras | Richard Carapaz Montenegro | Jonathan Caicedo Cepeda |

## Referències

* ↑ «Tour Colombia 2.1 (Col) - Cat.2.1». [Consulta: 30 octubre 2023].

## Enllaços externs

* (castellà) Tour Colombia - Lloc web oficial
* Colombia Oro y Paz (2.1) a procyclingstats.com
# Gargallans

Gargallans és una partida rural del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Torallola.
Està situada al vessant nord-est de la Serra de Ramonic, al sud de la Costa del Toll i de la partida de la Borda del Rei, a ponent de Sentinó i al nord de lo Tossal.

## Enllaços externs

* Institut Cartogràfic de Catalunya
# Drama coreà

Un drama coreà (한국드라마 Hanguk Deurama) també anomenat K-drama és una sèrie de televisió, similar a les minisèries occidentals, produïda en coreà per a les audiències coreanes. Molts d'aquests drames han arribat a ser populars a través d'Àsia i han contribuït al fenomen general de l'ona coreana. La majoria dels drames coreans populars s'originen en Corea del Sud, encara que alguns dels drames són de Corea del Nord i també han arribat a ser populars en Japó. Tres dels drames coreans internacionalment coneguts són Sonata d'Hivern, Escala al Cel i Contes de Tardor o com se li va conèixer en altres llocs, Tardor en el meu cor. Un dels drames internacionals del 2005 és Delightful Girl Choon-hyang encara que solament compta amb 17 episodis que emmarquen les dues temporades ens involucra en un món de parella, desavinences i de molt amor. On creixera un sentiment d'amor.

## Vegeu també

* Dorama, drama japonès
# Tovera (espeleotema)

Una tovera és un espeleotema consistent en una estructura concoidal, de dimensions mitjanes, que es desenvolupa per sobre dels llavis de forats o esquerdes que s'obren al terra d'algunes galeries. La forma de les projeccions que delimiten les toveres és molt irregular i tendeixen a envoltar els forats de manera que els seus caires, de gruixa entre 1 i 4 cm, presenten dues cares d'aspecte ben distint: la part interna sol ser més llisa i fina, mentre que la part externa és més granelluda i pot estar recoberta de petits coral·loides.
La gènesi de les toveres sembla estar relacionada amb els moviments d'aire que es produeixen entre dues galeries situades a diferents nivells, quan el nivell de galeries inferior està en contacte amb masses d'aigua que aporten humitat a l'aire des d'avall. Aquest fet podria promoure el creixement de les toveres mitjançant diversos mecanismes de condensació-corrosió.

## Referències

* 1 2 Merino, A.; Fornós, J.J.; Ginés, À «Espeleotemes i minerals de les coves de les Illes Balears». ENDINS. Mon. Soc. Hist. Nat. Balears [Mallorca], 35, 2011, pàg. 183-198.
Viccionari
# Débora Izaguirre

Débora Izaguirre Moreda (Cadis, abril de 1972) és una actriu espanyola. Ha treballat tant en teatre com en sèries de televisió, destacant les obres La dama duende, entre 2000 i 2001, o El avaro, entre 1997 i 1998. Respecte a les sèries, s'ha pogut veure a Farmacia de guardia, el 1993, Hermanos de leche, el 1994, Turno de oficio, el 1995, Menudo es mi padre, el 1996, Hospital Central i El comisario o El inquilino, en 2004.

## Nominacions

El 2005 fou nominada al Premi Unión de Actores a la millor actriu protagonista de televisió gràcies a la sèrie de televisió El inquilino.

## Televisió

* 700 euros, diario secreto de una call girl 2007
* El inquilino 2004 (protagonista)
* Arrayán 2004
* El comisario (personatge episòdic)
* Hospital Central (personatge episòdic)
* El Marqués de Sotoancho (2000)
* Calle nueva (1999)
* Menudo es mi padre (1996) (personatge episòdic)
* Éste es mi barrio (1996)
* Turno de oficio II (1995) (personatge episòdic)
* Colegio Mayor (1995)
* Se alquila (1994)
* The waderer (1994)
* Hermanos de leche (1994)
* Farmacia de guardia (1993) (personatge episòdic)
* El joven Picasso (1993)

## Teatre

* Medea vindicada - 2013
* A otra cosa mariposa - 2007
* Fina y segura, el musical - 2004
* La dama duende, de Calderón de la Barca - 2000-2001
* El avaro, de Molière - 1997-1998
* La familia interrumpida (Luis Cernuda) - 1996
* Sol ulcerado - 1993
* Don Juan último - 1992

## Referències

* ↑ Biografia Arxivat 2020-01-17 a Wayback Machine. al web del a seva representant Susana Trenor
* ↑ La gala presentada por la actriz Concha Velasco y el grupo de teatro Quésquíspás, se celebró en el Palacio de Congresos de Madrid., El Confidencial, 21 de juny de 2006
* ↑ Los protagonistas del programa al web d'Antena 3
* ↑ El teatro gana territorios: arranca el Festival Mercosur
# Gaspi

Gaspar Prim Díaz (Argentina, 28 de desembre de 2002), més conegut com a Gaspi, és un youtuber, humorista i personalitat d'internet argentí.
Va començar a penjar continguts el 2015, fins que el 2021 va créixer significativament la seva popularitat, acumulant dos milions de subscriptors al seu canal. Conegut pels seus vídeos i blogs còmics, sovint inclouen una barreja de paròdia, humor negre i comentari social. Aquest fet li ha provocat que Youtube li retirés la major part dels seus continguts.
Amb el temps, Gaspi va ampliar el format dels seus vídeos, incorporant vlogs, entrevistes i retransmissions en directe. També va començar a abordar temes més seriosos, com ara la política i les qüestions socials, utilitzant el seu estil còmic per comentar l'actualitat i conscienciar sobre temes importants.

## Referències

* ↑ «Quién es Gaspi: el polémico youtuber que está al borde de la cancelación» (en castellà). [Consulta: 20 gener 2023].
* ↑ «https://twitter.com/c5n/status/1558846789867937794». [Consulta: 20 gener 2023].
# Gasport

Gasport és una concentració de població designada pel cens dels Estats Units a l'estat de Nova York. Segons el cens del 2000 tenia 1.248 habitants.

## Demografia

Segons el cens del 2000, Gasport tenia 1.248 habitants, 456 habitatges, i 315 famílies. La densitat de població era de 167,9 habitants/km².
Dels 456 habitatges en un 30,7% hi vivien nens de menys de 18 anys, en un 57,9% hi vivien parelles casades, en un 9,2% dones solteres, i en un 30,9% no eren unitats familiars. En el 25% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,04.
Per edats la població es repartia de la següent manera: un 23% tenia menys de 18 anys, un 6,9% entre 18 i 24, un 27,8% entre 25 i 44, un 23,7% de 45 a 60 i un 18,6% 65 anys o més.
L'edat mediana era de 40 anys. Per cada 100 dones de 18 o més anys hi havia 90,3 homes.
La renda mediana per habitatge era de 39.306 $ i la renda mediana per família de 45.313 $. Els homes tenien una renda mediana de 34.167 $ mentre que les dones 27.143 $. La renda per capita de la població era de 17.882 $. Entorn del 2,2% de les famílies i el 6,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gasport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Gasport». American Fact Finder. Oficina del Cens dels Estats Units, 12-01-2010.
# UDP flood attack

Un atac d'inundació UDP és un atac volumètric de denegació de servei (DoS) que utilitza el protocol de datagrama d'usuari (UDP), un protocol de xarxa d'ordinadors sense sessió/sense connexió.
L'ús d'UDP per a atacs de denegació de servei no és tan senzill com amb el protocol de control de transmissió (TCP). Tanmateix, es pot iniciar un atac d'inundació UDP enviant un gran nombre de paquets UDP a ports aleatoris d'un host remot. Com a resultat, l'amfitrió distant farà:
* Comproveu si l'aplicació escolta en aquest port;
* Comproveu que cap aplicació escolti en aquest port;
* Respon amb un paquet ICMP Destination Unreachable.
Per tant, per a un gran nombre de paquets UDP, el sistema victimitzat es veurà obligat a enviar molts paquets ICMP, fet que finalment farà que no sigui accessible per altres clients. Els atacants també poden falsificar l'adreça IP dels paquets UDP, assegurant-se que els paquets de retorn ICMP excessius no els arribin i anonimitzant les ubicacions de la seva xarxa. La majoria dels sistemes operatius mitiguen aquesta part de l'atac limitant la velocitat a la qual s'envien les respostes ICMP.
Eines d'atac d'inundació UDP:
* Canó d'ions d'òrbita baixa
* Unicorn UDP
Aquest atac es pot gestionar mitjançant la implementació de tallafocs en punts clau d'una xarxa per filtrar el trànsit de xarxa no desitjat. La víctima potencial no rep ni respon mai als paquets UDP maliciosos perquè el tallafoc els atura. No obstant això, com que els tallafocs tenen "estat", és a dir, només poden contenir un nombre de sessions, els tallafocs també poden ser susceptibles a atacs d'inundació.
Hi ha maneres de protegir un sistema contra atacs d'inundació UDP. Aquests són exemples d'algunes de les mesures possibles:
* Limitació de velocitat ICMP: aquesta limitació es posa generalment a les respostes ICMP a nivell de sistema operatiu.
* Filtratge a nivell de tallafoc al servidor: això permet rebutjar paquets sospitosos. Tanmateix, és possible que el tallafoc s'enfonsi sota la tensió d'un atac d'inundació UDP.
* Filtrat de paquets UDP (excepte el DNS) a nivell de xarxa: les sol·licituds de DNS normalment es fan mitjançant UDP. Qualsevol altra font que generi grans quantitats de trànsit UDP es considera sospitosa, la qual cosa fa que els paquets en qüestió siguin rebutjats.

## Referències

* ↑ «UDP flood attack» (en anglès). [Consulta: 20 novembre 2023].
* ↑ «What Is a UDP Flood DDoS Attack?» (en anglès). [Consulta: 20 novembre 2023].
* ↑ «What is a UDP Flood | Mitigation & Prevention Techniques | Imperva» (en anglès americà). [Consulta: 20 novembre 2023].
* ↑ «Defending Against UDP Flood Attacks with Azure DDoS Protection» (en anglès). [Consulta: 20 novembre 2023].
# Tàngara polida

La tàngara polida (Stilpnia cayana) és un ocell de la família dels tràupids (Thraupidae).

## Hàbitat i distribució

Habita clars de la selva pluvial, pantans, vegetació secundària, sabana arbustiva, bosc obert i ciutats de les terres baixes a l'est de Colòmbia, Veneçuela, Guaiana, est del Perú i nord del Brasil, a les terres baixes al nord de Bolívia, est i sud del Brasil, est de Paraguai i nord-est de l'Argentina.

## Taxonomia

Inclosa tradicionalment i encara per alguns autors al gènere Tangara, i a banda, es considera que està formada en realitat per dues espècies de ple dret:
* Stilpnia cayana (sensu stristo) - tàngara polida septentrional
* Stilpnia flava (Gmelin, JF, 1789) - tàngara polida meridional.

## Referències

* ↑ tàngara polida«Tàngara polida». Cercaterm. TERMCAT, Centre de Terminologia. Rev. 20/01/2023(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ tàngara polida septentrional«Tàngara polida». Cercaterm. TERMCAT, Centre de Terminologia. Rev. 20/01/2023(català)
* ↑ «Tàngara polida». Cercaterm. TERMCAT, Centre de Terminologia. Rev. 20/01/2023(català)
# Tàngara rosada

La tàngara rosada(Rhodinocichla rosea) és una espècie d'ocell, únic del gènere monotípic Rhodinocichla Hartlaub, 1853. Va ser assignat a la família Thraupidae, però actualment es considera l'únic membre de la família dels rodinocíclids (Rhodinocichlidae Ridgway, 1902), que és ubicada més prop dels calcàrids (Calcariidae), arran estudis genètics de Barker et al. 2013 i 2015.

## Hàbitat i Distribució

Es troba als boscos subtropicals o tropicals i també boscos degradats, de Colòmbia, Costa Rica, Mèxic, Panamà i Veneçuela,

## Referències

* ↑ «Tàngara rosada». Cercaterm. TERMCAT, Centre de Terminologia. Rev. 5/12/2021(català)
* ↑ FK Barker, KJ Burns, J Klicka, SM Lanyon i IJ Lovette. 2013. Going to extremes: Contrasting rates of diversification in a recent radiation of New World passerine birds. Systematic Biology 62: 298–320.
* ↑ FK Barker, KJ Burns, J Klicka, SM Lanyon & IJ Lovette. 2015. New insights into New World biogeography: An integrated view from the phylogeny of blackbirds, cardinals, sparrows, tanagers, warblers, and allies. Auk 132: 333–348.
# Tàngara tacada

El tàngara tacada (Ixothraupis varia) és un ocell de la família dels tràupid (Thraupidae).

## Hàbitat i distribució

Habita la selva pluvial normalment prop de l'aigua a les terres baixes, al sud de Veneçuela, Surinam, Guaiana Francesa i Brasil amazònic.

## Referències

* ↑ «Tàngara tacada». Cercaterm. TERMCAT, Centre de Terminologia. Rev. 20/10/2022(català)